د افغانی سرې میاشتې ټولنې د نورستان نماینده ګۍ مربوط اول ګرځنده روغتیایی ټیم په تیره یوه میاشت کې خپلو هېواد والوته روغتیایی خدمات وړاندې کړی دی.* نن شنبه د روان ۱۴۴۵ کال د جماد الاول د میاشتې ١١مه نیټه ده۔ د افغانی سرې میاشتې ټولنې د نورستان د نماینده ګۍ مربوط اول ګرځنده روغتیایې ټیم په تیره یوه میاشت کې په تورخم کې دپاکستان هېواد څخه دراستنېدونکو کډوالو په پنډغالی او په نورګرام ولسوالۍ کې خپلو هېواد والو ته روغتیایې خدمات تر سره کړی دی، چې په تیره یوه میاشت کې ١٢٢٧ تنه او پی ډی ناروغان، چې په دې کې ماشومان زنانه او مردانه شامل دی، په وړیا ډول یې درملنه کړې ده، ای این سی او پی این سی چې مخکې د ولادت نه او وروسته د ولادت نه ٩٥ زنانه کتلی دی ١٥٠ تنو ته یی پانسمان کړی، ٨٠ ماشومانو ته یې واکسین کړی او ٩٢١ تنو ته یې په تورخم او نورګرام ولسوالۍ په بیلابیلو کلیو کې صحی لار ښونې کړی۔ نصرت الله (ناړیوال) د نورستان سرې میاشتې نماینده ګۍ ریاست د نشراتو مدیر